Pacient hľadá odporúčania pre užívanie liekov pri liečbe chlamýdií a nedostatku železa
Dobrý deň prajem. 
Prosím Vás, liečim sa už pár týždňov z pľúcnych chlamýdii a zistili mi aj veľký pokles železa. 
Ako by ste odporučili užívanie Fromilidu 500(každých 12hodín), probiotiká Pearls, Tardyferon, MagneB6, prípadne vitamín C a D? Ďakujem za Vašu odpoveď.
Dobrý deň,
ďakujeme za Vašu otázku.
Probiotiká Pearls majú odporúčané dávkovanie 1 x denne. Počas antibiotickej liečby liekom Fromilid (každých 12 hodínn) je vhodné podávanie probiotík na obed (resp. najskôr 3 hodiny po užití rannej dávky antibiotík).
Pri súčasnom užítí prípravkov s obsahom železa (Tardyferon) a horčíka (Magne-B6) môže dôjsť k zníženej miere vstrebávania z gastrointestinálneho traktu. Vo všeobecnosti sa odporúča dodržať odstup minimálne 2 - 3 hodiny medzi jednotlivými liekmi.
Vitamín C môže naopak zvýšiť absorpciu železa, preto je vhodné jeho užívanie zároveň s liekom Tardyferon.
Vitamín D je možné užívať bez klinicky významného ovplyvnenia účinku ostatných prípravkov podľa individuálnych preferencií.
Prajem skoré uzdravenie.
S pozdravom
PharmDr. Veronika Kiabová